text: ছাত্রী ধর্ষণের ঘটনায় গ্রেপ্তার হলেন শিক্ষক - Chttimes.com ছাত্রী ধর্ষণের ঘটনায় গ্রেপ্তার হলেন শিক্ষক - Chttimes.com
  ছাত্রী ধর্ষণের ঘটনায় গ্রেপ্তার হলেন শিক্ষক
  অনলাইন ডেস্ক প্রকাশের সময় :২৫ সেপ্টেম্বর, ২০২১ ৮:১৩ : অপরাহ্ণ
  বান্দরবানের রুমায় নিজ বিদ্যালয়ের ছাত্রীকে ধর্ষণ,ভিডিও চিত্র ধারণ ও সামাজিক যোগাযোগ মাধ্যমে ছড়িয়ে দেয়ার হুমকির অভিযোগে সমর কান্তি দত্ত (৫৭) নামে এক প্রধান শিক্ষককে গ্রেপ্তার করেছে পুলিশ।গতকাল শুক্রবার রাতে পুলিশ অভিযান চালিয়ে রুমা বাজার থেকে তাকে গ্রেপ্তার করা হয়।তিনি রুমা উচ্চ বিদ্যালয়ের প্রধান শিক্ষক।তিনি ১২ বছর ধরে ওই বিদ্যালয়ে শিক্ষকতা করছেন।তার বাড়ি চট্টগ্রামের লোহাগাড়া উপজেলায়।মামলার এজাহার সূত্রে জানা গেছে,ধর্ষিতা ওই ছাত্রীসহ একই বিদ্যালয়ের আরও কয়েকজন ছাত্রী ওই প্রধান শিক্ষকের কাছে প্রাইভেট পড়তো।প্রাইভেট পড়ানো শেষে সবাইকে ছুটি দিলেও কাজের অজুহাতে ওই ছাত্রীকে রেখে দেন।একসময় সুযোগ বুঝে ওই ছাত্রীকে ধর্ষণ করেন এবং সে ধর্ষণের ভিডিও চিত্র ধারণ করে রাখেন।ওই ধর্ষিতা ছাত্রী লজ্জায় বিষয়টি কাউকে বলতে পারছিলোনা।ঘটনার পর থেকে বিভিন্ন সময় ওই ছাত্রীকে ফোন করে ও ফেসবুক ম্যাসেঞ্জারে অনৈতিক কাজের প্রস্তাব দিয়ে বাসায় যেতে বলেন প্রধান শিক্ষক। এ সময় ওই ছাত্রী যেতে অসম্মতি জানালে তার ম্যাসেঞ্জারে ধারণ করা ধর্ষণের ভিডিও চিত্র পাঠিয়ে দেন এবং বিভিন্ন রকম ভয়-ভীতি দেখানো হয়।পরে ওই ছাত্রী নিরুপায় হয়ে বিষয়টি তার বড় বোনের কাছে জানায়।এদিকে বিষয়টি জানার পর ওই ছাত্রীর বড় বোন বাদী হয়ে রুমা থানায় নারী ও শিশু নির্যাতন দমন ও পর্ণোগ্রাফি নিয়ন্ত্রণ আইনে মামলা করেন।এরপরই পুলিশ অভিযান চালিয়ে অভিযুক্ত ধর্ষক প্রধান শিক্ষককে গ্রেপ্তার করে।বিষয়টি নিশ্চিত করে রুমা থানার ভারপ্রাপ্ত কর্মকর্তা (ওসি) মো: আবুল কাশেম বলেন, নারী ও শিশু নির্যাতন দমন ও পর্নোগ্রাফি নিয়ন্ত্রণ আইনে মামলায় ওই অভিযুক্ত প্রধান শিক্ষক সমর কান্তি দত্তকে গ্রেপ্তার করে আদালতে প্রেরণ করা হয়েছে।